लोक लेखा समिति (भारत)
लोक लेखा समिति (Public Accounts Committee (PAC)) भारतीय संसद के कुछ चुने हुए सदस्यों वाली समिति है जो भारत सरकार के खर्चों की लेखा परीक्षा (auditing) करती है। यह समिति संसद द्वारा निर्मित है। लोक लेखा समिति, प्राक्कलन समिति (Estimates Committee) की 'जुड़वा बहन' के रूप में जानी जाती है। इस समिति में 22 सदस्य होते हैं, जिसमें 15 सदस्य लोकसभा द्वारा तथा 7 सदस्य राज्य सभा द्वारा एक वर्ष के लिये निर्वाचित किए जाते हैं। लोक लेखा समिति को वर्ष 1921 में ‘भारत सरकार अधिनियम, 1919’ के माध्यम से गठित किया गया था, जिसे ‘मोंटफोर्ड सुधार’ भी कहा जाता है। यह समिति भारत के नियंत्रक महालेखा परीक्षक द्वारा दिये गये लेखा परीक्षण सम्बन्धी प्रतिवेदनों की जाँच करती है। लोक सभा सचिवालय इस समिति के कार्यालय की भूमिका निभाता है
जापान की प्रतिनिधि सभा
प्रतिनिधि सभा (हाउस ऑफ़ रेप्रेसेंटेटिव) में 465 सदस्य होते हैं, जिन्हें चार साल के कार्यकाल के लिए चुना जाता है। इनमें से 176 सदस्य 11 बहु-सदस्यीय निर्वाचन क्षेत्रों से आनुपातिक प्रतिनिधान की एक पार्टी-सूची प्रणाली द्वारा चुने जाते हैं, और 289 सदस्य एकल-सदस्य निर्वाचन क्षेत्रों (सिंगल मेम्बर क्षेत्र) से चुने जाते हैं। 233 सीटें बहुमत के लिए आवश्यक हैं।